
Mallivideot

· irc.wmv 1.5M

· nyysit.wmv 1.3M

· optima.wmv 1.8M

· pakkaus.wmv 2.1M

· pakkaus2.wmv 1.3M

· postituslista.wmv 2.5M

· sftp.wmv 841K

· sftp2.wmv 1.2M

· tiedonhaku.wmv 641K

· tiedonhaku2.wmv 332K

· tiedonhaku3.wmv 2.3M

Ongelmia videon katselussa? 

Tämän kerran tehtävissä tutustutaan erilaisiin kommunikointi- ja tiedonhakumahdollisuuksiin verkossa. Lisäksi tutustutaan paikallisiin järjestelmiin, kuten esimerkiksi Optima verkko-oppimisympäristöön. Jos asia on sinulle entuudestaan tuttua, niin lue tehtävä pikaisesti ja jatka sen jälkeen seuraavaan tehtävään. Lisätehtäviin kannattaa tutustua, jos aikaa vain riittää! 

Reaaliaikainen keskustelu

Kurssilla on oma reaaliaikainen keskustelupaikka eli appro-kanava, jonne voi tulla kyselemään/keskustelemaan kurssiin liittyvistä asioista. Kurssin opettajat ja ohjaajat ovat paikalla jos kiireiltään ehtivät, mutta kanavalla voi olla muitakin kurssilaisia, joiden kanssa kurssin asioista voi keskustella. Seuraavissa tehtävissä tutustutaan hieman keskustelupaikan käyttöön. 

Kanavalla tullaan järjestämään myös virtuaalinen demoryhmä keskiviikkoiltaisin klo 16-18, jolloin joku demo-ohjaajista on auttamassa kurssin demojen teossa. 

Seuraavassa lyhyesti IRC:hen tutustuminen CGI-irc-ohjelman avulla. Muiden ohjelmien säädöistä sekä muista Chat/IRC-ohjelmista löydät tarkempia ohjeita chat-sivulta. 

Esimerkki IRC-keskustelusta

*** teenie (^unknown@itu.st.jyu.fi) has joined channel #appro

<teenie> hellurei

<myx> hiphei

<Hazor> hellurei

*** Hazor has changed the topic on #Appro to Tällä viikolla demoissa irkkiä!

<Tupak> demoissa opetetaan irkkaamaan :>

<teenie> hmmh.

<teenie> tietääks joku jostain jotain.

<myx> iih :>

<teenie> kun tahtoisin etäopiskella tota tietotyön kokonaisuutta.

<teenie> osaan jo irkatakkin ja kaikkee.

<Ramac> yllättäen osaat irkata...

<Hazor> teenie: vilkaiseppa tämä: http://appro.mit.jyu.fi/etaopiskelu/

<teenie> Hazor: juurikin siellä olen nyt.

<teenie> noi on hyvin ajantasalla :>

<teenie> Kurssi Korpissa - ITK010 Tietokone ja tietoverkot työvälineenä,

verkkokurssi, Jyväskylän avoin yliopisto, 15.3.2004

<Hazor> se on ajantasalla :)

<Hazor> etäkurssi alkoi tuolloin ja jatkuu siitä hamaan tulevaisuuteen :)

<teenie> tuolla väitetään että etäopiskelun voi alottaa millon tahansa.

<teenie> aijjaa :)

<teenie> no sitte.

<Hazor> mutta korjataan :)

<teenie> kiits :)

>Unijukka< Hazor, mikäs on eta ton itk010 harkkojen tarkastuksessa?-)

<Hazor> Unijukka: huomenissa kerkinnee purkaa harkkasumaa

<Unijukka> selevä pyy

<Unijukka> tietää varata aikaa niiden korjaamiseen kun bumerangina tuloo takasin

kummiskin

<Hazor> keksikääs hyviä ideoita mimmoisen demotehtävän tekisi ircistä

<Unijukka> jaa'a

<Unijukka> joini kanaville x y z ja vaihda niiden topikkeja :p

<Unijukka> vänkää

<teenie> :P

<teenie> miten saada kickbannit

<Unijukka> "Tee alias joka lisää jokaisen rivin perään n+1 huuto- ja/tai

kysymysmerkkiä."

<teenie> hmmh. mistä tohon tietotyön kokonaisuuteen sais opinto-ohjausta? :)

<teenie> toi meijän laitoksen täti ei kyl tiiä siitä mitn.

<Unijukka> mitä se semmonen on =)

<teenie> semmonen että tietää minkä kurssin ottaa jos ei oo hyvä matikassa ;D

<Hazor> teenie: kysyt vaa meikältä

<teenie> Hazor: no ku oon humanisti.

<Hazor> matikkaahan ei tartte kuin matikan kursseilla ja ehkä tilastotieteessä :)

<teenie> Hazor: no nimenomaan tilastotieteitä. onks väliä kumman ottaa? ja meillä

hum tdk ei kyl oo "valinnaisia suuntaavia opintoja"

<Hazor> ja sen matikanki voi opetella menemällä matematiikan propedeuttiselle

<teenie> no jos riittää että on pitkän lukenu...

<Hazor> käsittääkseni se tilastomenetelmien peruskurssi olisi se oikea valinta

<teenie> Hazor: joo voipi olla.

<Hazor> sen ainaki tekee ties kuinka moni humanisti vuosittain

<Hazor> riittää lukion pitkä matikka hienosti

<teenie> Hazor: onks se sitte helpompi? se kun on 4ov ja johdatus ois vaa 2ov ;)

<Hazor> en ossaa sanoa onko helpompi mutta ainaki käytännöllisempi minun tietääkseni

<teenie> Hazor: ookoo. mut entäs noi valinnaiset suuntaavat opinnot. oon käyny jo

sen ainoon mitä hum tdk mun tietääkseni tarjoo.

<Hazor> no sit käyt vaa jotain mikä kiinnostaa tai tuntuu hyödylliseltä

<teenie> Hazor: yhm. eli saa käydä missä vaan periaatteessa.

<Hazor> juu, tietotyön saa ku on vaa ne muutama pakollinen ja sen päälle sit mitä tykkää

*** Opis600 (-82ea045b@eppi.it.jyu.fi) has joined channel #appro

<Hazor> mitä tykkää = jotain jonkun tiedekunnan suuntaavista opinnoista

<teenie> joo.

<teenie> :)

<teenie> no kiva kiva.

<Hazor> saanko mää lainata tämän keskustelun irc-esimerkiksi demosivulle? :) (muutan

nickit tuntemattomiksi:)

<teenie> siitä vaa :)

<Unijukka> :o

1. Mene selaimella osoitteeseen http://appro.mit.jyu.fi/cgi-bin/irc/irc.cgi. Avaa osoite hiiren oikean painikkeen avulla toiseen selainikkunaan.

2. Keksi itsellesi nickname (lempinimi).

3. Paina Login. Ohjelma voi valittaa, jos nickname on jo käytössä, joten voit joutua keksimään uuden. Uusi nickname annetaan kirjoittamalla 

/nick uusinikki

4. Odota, että ohjelma saa yhteyden IRC-palvelimeen ja liittyy #appro-kanavalle. Kanavalle asti pääseminen voi kestää kauankin. 


5. Käy keskustelemassa muiden kurssilaisten kanssa ja kokeile seuraavia asioita: 

· Hyvä keskustelunaloitus on esimerkiksi tervehtiä muita kanavalla olijoita.

· Kokeile saada jonkun käyttäjän tiedot näkyville. 

· Valitse ikkunan oikeassa alalaidassa olevasta alasvetovalikosta Whois
· tuplanapauta henkilön nimeä.

· Tarkista mitä ilmestyi status-ikkunaan. Siellä pitäisi näkyä jotain seuraavanlaista: 

· *** Hazor [~tjlahton@klemmari.it.jyu.fi]: Tommi Lahtonen

· *** channels: @#absolutistit @#korppi @#ynna #päiväkoti @#Appro @#raitis

· *** server: irc.jyu.fi [University of Jyvaskyla, Finland]

· *** Hazor is away: töihi [Mon Sep 13 09:42] msgs will be saved

· *** idle: 330 signon: Thu Jan  1 00:00:00 1970

· *** End of WHOIS list.

Listaus kertoo mistä koneesta kyseinen henkilö irccaa, hänen oikean nimensä, joitain irc-kanavia joilla hän on, hänen käyttämänsä irc-palvelin, mahdollisen away-viestin, joka tarkoittaa että henkilö ei ole juuri nyt paikalla vaan on tekemässä jotain muuta ja lisäksi lupotusajan (idle) joka tarkoittaa kuinka kauan on mennyt siitä kun kyseinen henkilö on viimeksi kirjoittanut jotain ircciin. 

· Kokeile lähettää jollekin (esim jmantyla tai hazor, kurssin opettajia) yksityisviesti. Tuplanapauta henkilön nimeä jolloin ohjelma aukaisee uuden välilehden jossa voit kirjoittaa viestejä vain tälle tietylle henkilölle. 

6. Valitse lopuksi näkyville #appro-kanava ruudun ylälaidasta ja jätä se näkyville loppudemojen ajaksi. Kanavalta pääset pois demojen lopuksi käyttäjälistan yläpyuolella olevasta rastista.

7. Kohdatessasi ongelmia demoissa tai harjoitustyössä voit kysäistä apua #appro-kanavalla tai voit myös neuvoa muita. IRC-ikkunaa voit pitää taustalla auki aina demoja tai harjoitustyötä tehdessäsi. Vaikka kanavan nimilistassa on useita nimiä niin kaikki eivät välttämättä ole IRC:n ääressä. Heillä vain sattuu olemaan IRC-ohjelma päällä ja he saattavat oikeasti olla töissä, kahvilla, syömässä tai missä milloinkin. Kurssilla pidetään keskiviikkoisin klo 16.15 - 18.00 virtuaalidemoryhmä, jonka aikaan IRC-kanavalla on ainakin yksi opettaja vastaamassa kysymyksiin.

8. Muita tapoja ja ohjelmia joilla keskusteluun pääsee mukaan löytyy osoitteesta <URL: http://appro.mit.jyu.fi/chat.html>, jossa on useita eri vaihtoehtoja päästi IRCiin. Tarkemmin IRC:stä kerrotaan kurssimonisteessa. 

Postituslistat

Seuraavassa esitellään Mailman-sähköpostilistan toimintaa. Lisätehtävissä voit halutessasi perehtyä Majordomo-sähköpostilistan toimintaa.

MailMan

MailMan on WWW-liittymän kautta hallittavissa oleva postituslista.

1. Liity testi-postituslistalle osoitteessa http://lists.jyu.fi/mailman/listinfo/testi
2. Saat sähköpostissa viestin, joka varmistaa liittymisesi. Jos näiden tehtävien viestien tulo kestää, niin sinun kannattaa tehdä Optimaan liittyviä demotehtäviä. 

3. Vastaa sähköpostipalvelimen lähettämään viestiin sen edellyttämällä tavalla.

4. Lähetä testi-listalle jokin lyhyt sähköpostiviesti osoitteeseen testi@lists.jyu.fi
5. Odota, että saat itse lähettämäsi viestin. Vastaa (Reply) omaan viestiisi siten, että vastauksesi EI MENE POSTITUSLISTALLE vaan vain sinulle itsellesi. Varmista siis mihin osoitteisiin vastauksesi lähtee.

6. Tutki kuinka voit muuttaa omia asetuksiasi postituslistalla. Asetukset löydät samasta osoitteesta, josta liityit postituslistalle.

7. Käy tutustumassa testi-listan ylläpitämiseen osoitteessa http://lists.jyu.fi/mailman/admin/testi. Listan ylläpitosalasana on testi. Tutki mitä kaikkia asetuksia voit listalle muuttaa. Kysy epäselvät kohdat demo-ohjaajalta.

8. Poista itsesi testi-listalta

9. Jos et vielä ole kurssin postituslistalla niin liity nyt kurssin postituslistalle osoitteessa http://lists.jyu.fi/mailman/listinfo/tyovaline/ (hiiren oikea)

10. Yliopistolta löytyy useita postituslistoja joita voit selailla osoitteessa http://lists.jyu.fi/mailman/listinfo
Pakkausohjelmat

Pakkausohjelmien avulla saat tiedostot viemään vähemmän levytilaa sekä helposti yhdistettyä useita tiedostoja yhteen tiedostoon jota on helpompi ja nopeampi siirtää paikasta toiseen. 

Tyypillisiä tilanteita joissa pakattuihin tiedostoihin törmää:

· Tiedosto ei mahdu levykkeelle ilman pakkaamista

· Pakattu liitetiedosto kulkee sähköpostissa nopeammin ja vie vähemmän tilaa vastaanottajan postilaatikosta

· Paketissa voi olla vaikka satoja tiedostoja -> kätevämpi käsitellä yhtä tiedostoa kuin kaikkia erikseen. Vrt. lähettääkö sähköpostissa ennemmin yhden vai 100 tiedostoa...

· Jotkut ohjelmat toimitetaan pakattuina -> ne on pakko osata purkaa ennen kuin niitä voi asentaa ja käyttää

Pakkausohjelmien käyttöön voit tutustua luentomonisteen verkkoversion pakkausohjelmat-artikkelin avulla. Jos käytät kotona Windows XP:tä, niin sinun ei välttämättä tarvitse asentaa erillisiä pakkausohjelmia. Erillisillä ohjelmilla voi kuitenkin olla käyttöä, koska niiden toiminta on yleensä huomattavasti monipuolisempaa. Voit valita teetkö seuraavat tehtävät erillisellä pakkausohjelmalla vai pelkillä XP:n työkaluilla (suositeltava). Kumpiakin tehtäviä ei siis ole tarkoitus tehdä! 

Tehtävät ilman erillistä pakkausohjelmaa

Seuraavat tehtävät voi tehdä vain Windows XP:llä. Kaikissa agoran mikroluokkien koneissa on käyttöjärjestelmänä Windows XP. Kotikoneissa voi olla jokin vanhempi versio Windowsista (Windows 95/98/ME/NT)

1. Tee U:-levyasemalle temp-hakemisto tiedostojen väliaikaista säilytystä varten. Tallenna kaikki seuraavissa tehtävissä käytettävät tiedostot temp-hakemistoon.

2. Hae selaimella osoitteesta <URL: ftp://ftp.f-prot.com/pub/dos/f-prot.zip> tiedosto f-prot.zip ja tallenna se U:\temp\-hakemistoon hiiren oikean napin avulla. Älä klikkaa edellistä linkkiä vasemmalla napilla, koska jos käytät IE:tä niin se avaa suoraan paketin sisällön nähtäväksi. 

f-prot.zip-tiedosto on zip-pakattu ilmainen DOS-tilassa toimiva virustorjuntaohjelma. Ohjelman ilmaisuuden kotikäyttöön voit halutessasi tarkistaa osoitteesta: <URL: http://www.f-secure.fi/download-purchase/tools.shtml>. 

3. Tutki mitä tiedostoja zip-paketti sisältää tuplanapsauttamalla pakettia. Windows XP-käsittelee pakettia hakemiston kaltaisesti, joten tuplanapsautus näyttää paketin sisällön. Muut myöhemmät paketille tehtävät toiminnot ovat hyvin samankaltaisia kuin hakemistojen kanssa työskenneltäessä.

4. Pura zip-paketti U:\temp-hakemiston virus-alihakemistoon. Purkaminen onnistuu paketin sisällön tarkastelussa File|Exctract All Files -valinnalla. Valinta avaa näkyville opastetun ja vaiheittain etenevän purkamistoiminnon. Lue huolellisesti toiminnon eri vaiheet ja määritä kohdehakemistoksi U:\temp\virus sitä kysyttäessä. 

XP:ssä paketin purkaminen onnistuu myös Windows Explorerissa painamalla hiiren oikeaa painiketta tiedoston nimen päällä ja valitsemalla esiin ponnahtavasta valikosta Exctract All -komento.

5. Purkamisen jälkeen sinulla on U:\temp\virus\ -hakemistossa useita paketissa olleita tiedostoja. Tarkista tiedostojen olemassaolo Windows Explorerin (Resurssien hallinta) avulla.

6. Tallenna U:\temp\virus\ -hakemistoon vielä virustietokannan päivitykset zip-paketissa olleiden vanhojen tiedostojen päälle eli seuraavat tiedostot: 

· macro.def
· sign.def
· sign2.def
Purettua ja päivitettyä virustorjuntaohjelmaa voitaisiin käyttää tämän jälkeen suoraan komentoriviltä (Command Prompt). 

7. Pakkaa seuraavaksi edellä puretut tiedostot sekä edellä haetut viruspäivitykset yhdeksi paketiksi seuraavien ohjeiden mukaisesti. 

· Luo uusi paketti Windows Explorerissa temp-hakemiston alle. Paketin luominen onnistuu napsauttamalla hiiren oikeaa hakemiston "tyhjässä tilassa" ja valitsemalla New | Compressed (zipped) Folder. Anna paketin nimeksi tutka.zip.

· Tuplanapsauta pakettia siten, että tyhjä paketti avautuu näkyville omaan ikkunaansa. 

· Valitse Windows Explorerissa tiedostot, jotka haluat lisätä pakkaukseen, ja raahaa ne hiirellä tyhjän paketin sisään (toiseen ikkunaan). 

8. Lisää kokeeksi pakettiin vielä koko U:\tyovaline\-hakemisto sisältöinen. Lisääminen onnistuu raahaamalla kansio paketin sisään.

9. Tiedostoja tai hakemiston voit halutessasi poistaa paketista näppäimistön Delete-näppäimen avulla.

10. Poista lopuksi U-levyasemalta edellä temp-hakemistoon tekemäsi paketit, ellet halua säilyttää niitä myöhempää käyttöä varten. Myös paketista puretut tiedostot kannattaa poistaa, koska nekin vievät levytilaa turhaan.

Tehtävät Power Archiver -pakkausohjelman käytttöön

Kotikoneelle voi asentaa esim. ilmaisen freezip-ohjelman, joka toimii vastaavalla tavalla kuin mikroluokista löytyvä powerarchiver.

Jos harjoittelit pakkaamistä jo edellä niin voit hypätä tämän kohdan yli.

1. Tee U:-levyasemalle temp-hakemisto tiedostojen väliaikaista säilytystä varten. Tallenna kaikki seuraavissa tehtävissä käytettävät tiedostot temp-hakemistoon.

2. Hae selaimella osoitteesta <URL: ftp://ftp.f-prot.com/pub/dos/f-prot.zip> tiedosto f-prot.zip ja tallenna se U:\temp\-hakemistoon. f-prot.zip-tiedosto on zip-pakattu ilmainen DOS-tilassa toimiva virustorjuntaohjelma. Ohjelman ilmaisuuden kotikäyttöön voit halutessasi tarkistaa osoitteesta: <URL: http://www.f-secure.fi/download-purchase/tools.shtml>. 

3. Käynnistä Power Archiver 2001 -pakkausohjelma valinnalla Start | Programs | PowerArchiver2001 | PowerArchiver 2001.

4. Avaa (engl. Open) PowerArchiverilla äsken U:\temp-hakemistoon tallettamasi f-prot.zip-paketti.

5. Pura (engl. Extract) paketin sisältö hakemistoon U:\temp\virus\ seuraavien ohjeiden mukaisesti. 

· Pakkauksen purkaminen aloitetaan valinnalla Actions | Extract.

· Tarkista aluksi, että All Files-kohta on valittuna. Valinnalla määritellään, että kaikki paketin tiedosto puretaan. Oletusvalintana voi olla Selected Files, jos olet valinnut paketista aktiiviseksi tiedostoja.

· Valitse purkamispaikaksi U:\temp\-hakemisto ja luo sinne uusi virus-alihakemisto (New Folder).

· Varsinainen purkaminen tapahtuu hyväksymällä määritykset Exctract-painikkeella.

6. Purkamisen jälkeen sinulla on U:\temp\virus\ -hakemistossa useita paketissa olleita tiedostoja. Tarkista tiedostojen olemassaolo Windows Explorerin (Resurssien hallinta) avulla.

7. Tallenna U:\temp\virus\ -hakemistoon vielä virustietokannan päivitykset eli seuraavat tiedostot: 

· macro.def
· sign.def
· sign2.def
Purettua ja päivitettyä virustorjuntaohjelmaa voitaisiin käyttää tämän jälkeen suoraan komentoriviltä (Command Prompt). 

8. Pakkaa seuraavaksi purettut tiedostot sekä viruspäivitykset yhdeksi paketiksi seuraavien ohjeiden mukaisesti. 

· Uuden paketin voit tehdä valinnalla File | New Archive.

· Määrittele paketin sijoituspaikaksi hakemisto U:\temp\.

· Anna paketille nimeksi tutka.zip ja paina Save-painiketta.

· Valitse hiirellä aktivoimalla lisättävät tiedostot tyhjään zip-pakettiin U:\temp\virus\-hakemistosta. Samaan pakettiin voitaisiin nyt lisätä edellä purettu virustutka sekä siihen liittyvät virustietokantapäivitykset valitsemalla kaikki tiedostot.

· Tarkista ennen lisäyksen hyväksymistä lisäysikkunasta, tallennetaanko pakettiin mukaan suhteellinen (engl. relative) vai absoluuttinen (kokonainen (engl. full) informaatio hakemistorakenteesta. Yleensä pakettiin kannattaa valita suhteellinen hakemistorakenne. Miksi?

· Tarkista lisäksi, että Multiple Disk Spanning -kohdasta on valittuna kohta No spanning. Kohta mahdollistaisi tiedostojen pakkaamisen esimerkiksi korpun kokoisiksi paketeiksi.

· Valitut tiedostot lisätään pakettiin Add-painikeella.

9. Lisää pakettiin harjoituksen vuoksi vielä kokonainen koko U:\tyovaline\-hakemiston sisältö. Ohjelmaan avattuun pakettiin voidaan lisätä tiedostoja ja hakemistoja valinnalla Actions | Add. Ikävä kyllä Power Archiver ei toimi oikein ja se tyhjentää koko paketin, vaikka tiedostojen pitäisi lisääntyä paketissa :(

10. Jos paketissa on mukana tiedostoja, joita et halua pakettiin mukaan, niin voit muokata paketin sisältöä Actions-valikon alta löytyvillä valinnoilla. Esimerkiksi tiedostojen tuhoaminen onnistuu kyseisillä valinnoilla.

11. Poista lopuksi U-levyasemalta edellä tekemäsi temp-hakemistoon paketit, ellet halua säilyttää niitä myöhempää käyttöä varten. Myös paketista puretut tiedostot kannattaa poistaa, koska nekin vievät levytilaa turhaan.

Tiedostojen siirtäminen ja kopioiminen koneiden välillä

Monissa yhteyksissä on kätevämpää kopioida tiedostoja suoraan kahden verkossa olevan koneen välillä kuin raahata tiedostoja levykkeellä koneelta toiselle. Tiedostojen kopioimiseen verkossa on olemassa useita ohjelmia ja protokollia mutta suositeltavinta on käyttää vain tietoturvallisia SSH-protokollaa tukevia ohjelmia kuten SSH Secure File Transfer 

Tilanteita joissa verkko voittaa levykkeet:

· Kaverille pitäisi viedä tiedosto, joka ei mahdu levykkeelle edes pakattuna

· Haluaa jatkaa kotona aloitetun dokumentin kirjoittamista myös yliopistolla

· Omalle WWW-sivulle pitää sijoittaa oma valokuva

· Levyke on rikki, miten saada kotona tehdyt tehtävät käyttöön agorassa?

· Muistatko tehdä levykkeestäsi varmuuskopioita? ATK-keskus varmuuskopioi verkkoon tallennetut tiedostot.

Kaikissa edellämainituissa ja monessa muussa tilanteessa verkon käyttäminen tiedostojen siirtämiseen paikasta toiseen on paljon nopeampaa, kätevämpää ja erityisesti varmempaa kuin levykkeitä käyttämällä. 

SSH Secure File Transfer Client

SSH:n Secure File Transfer on Windows-ohjelma, jolla voidaan turvallisesti kopioida koneiden välillä tiedostoja.

1. Käynnistä SSH Secure File Transter valinnalla Start | Programs | Secure Shell SSH | Secure File Transfer Client
2. Yhteyden muodostaminen onnistuu valinnalla File | Connect. Ota yhteys johonkin atk-keskuksen unix-koneeseen, johon sinulla on käyttäjätunnus (silmu.cc.jyu.fi, itu.cc.jyu.fi, verso.cc.jyu.fi, mikä tahansa edellämainituista). Yhteyden muodostamisessa käytetään yliopistolle saamaasi Unix-koneen käyttäjätunnusta (eli sähköpostitunnuksen alkuosaa) ja salasanaa.

3. Yhteyden avauduttua näkyville tulee ohjelman vasempaan reunaan käyttämäsi tietokoneen hakemistorakenne ja vastaavasti oikeaan reunaan unix-koneessa oleva kotihakemistosi, jonka sisältö tulee joskus olemaan sama kuin U:-aseman mutta vielä tällä hetkellä näin ei ole. 

4. Avaa Windows Explorer (resurssienhallinta) SSH-ohjelman vierelle.

5. Luo ssh-ohjelman oikeaan laitaan (unix-koneeseen) uusi kansio valinnalla Operation|New Folder. Anna kansiolle nimeksi SSH-testi.

6. Etsi Windows Explorerilla U:-asemalta ja tyovaline-kansiosta jokin tekemäsi tiedosto ja raahaa se SSH-ohjelmassa näkyvään SSH-testi-kansioon. 

7. Verkkoyhteyden nopeudesta riippuen kuluu silmänräpäys tai vähän kauemmin ja tiedosto on kopioitunut unix-koneelle.

8. Vastaavalla tavalla voit kopioida tiedoston unix-koneelta. Raahaa koko SSH-testi-kansio SSH-ohjelmasta Windows Exploreriin ja tyovaline-kansioon. 

9. Voit tehdä kopioinnit myös suoraan SSH-ohjelmassa etsimällä vasemmassa laidassa olevasta tiedostolistauksesta U:-aseman ja raahaamalla sieltä tiedostoja tai kansioita oikeanpuoleiseen ruutuun tai päinvastoin. 

10. Kun olet tarpeeksi harjoitellut tiedostojen kopiointia koneelta toiselle, niin sulje yhteys Unix-koneeseen valinnalla File | Disconnect ja sulje ohjelma.

11. Agoran mikroluokissa ei ole välttämätöntä kopioida tiedostoja SSH-yhteyden avulla koska unix-koneiden tiedostot näkyvät suoraan U:-asemalla mutta kotikoneilta ei pääse U:-asemaan käsiksi kuin SSH:n avulla.

Kotikoneelle voi asentaa saman turvallisen SSH Secure Shell -ohjelmiston mitä käytetään agoran mikroluokissa ja ylläolevissa tehtävissä. 

Tiedonhaun tehostaminen

Perustiedonhakua WWW:stä opetetaan monissa yhteyksissä, joten seuraavissa tehtävissä pyritään tehostamaan toistuvia tiedonhakuun liittyviä toimintoja. Aluksi määritellään selaimeen työkalut tiedonhaun tehostamiseksi ja sen jälkeen kokeillaan työkalujen avulla ratkaista muutamia yleisiä tiedonhakuun liittyviä tehtäviä. Erilaisiin hakutapoihin ja tiedonlähteisiin WWW:ssä voit tutustua kurssin toisen luennon materiaaleista. 

Kirjanmerkkien ja suosikkien lisääminen työkaluriville

Kun haun lopputuloksena löydetään oikea sivu, niin se kannattaa merkitä talteen. Sivun voi merkitä kirjanmerkiksi tai suosikiksi selaimesta riippuen hieman eri tavoin. Paljon käytettyjen kirjanmerkkien ja suosikkien lisääminen omaksi työkalupalkiksi nopeuttaa työskentelyä huomattavasti. Jos esimerkiksi on usein tarvetta hakea tietoa Googlella, niin Googleen osoittava kirjanmerkki kannattaa sijoittaa suoraan työkaluriville. 

Avaa ensin uuteen ikkunaan Googlen hakusivu (Vihje: Hiiren oikea). Valitse seuraavat ohjeet riippuen käyttämästäsi selaimesta.

Internet Explorer

1. Käy tarkistamassa, että Links-työkalurivi on näkyvillä (valittu) valikkokomennolla View | Toolbars. Ruksi links-sanan edessä tarkoittaa, että links-työkalurivi on näkyvissä. links-työkalurivi ilmestyy yleensä internet explorerin oikeaan laitaan josta sen voi hiirellä leventää tai raahata uuteen paikkaan. Varmista myös ettei työkalupalkkeja ole lukittu eli View | Lock the toolbars valinnan edessä ei ole "väkästä".

2. Varmista, että selainikkunassa on näkyvillä sivu, jonka linkit haluat lisätä Links-työkaluriville. Tässä tapauksessa Googlen sivu.

3. Lisääminen onnistuu raahaamalla hiirellä sivun osoitteen edessä olevasta kuvakkeesta Links-työkaluriville. 

4. Lisää kurssin kotisivu http://appro.mit.jyu.fi/tyovaline/ linkkilistaan.

5. Tämän jälkeen sivulle siirtyminen pitäisi onnistua napsauttamalla luotua linkin kuvaketta. Kokeile kuvakkeen toimintaa!

6. Jos haluat järjestää työkalurivillä olevia linkkejä kansioihin (hakemistoihin), niin kansioita voit tehdä tehdä suosikkien (engl. Favorites) organisoinnissa Links-kansion alle. Kansioiden määrittely helpottaa paljon linkkien löytymistä tulevaisuudessa. Suosikkien järjestäminen onnistuu valikkokomennolla Favorites | Organize Favorites avautuvasta ikkunasta. Ikkunasta voit järjestää myös muitakin suosikkejasi kansioihin. 

Mozilla

1. Käy tarkistamassa, että Personal Toolbar on näkyvillä (valittu) valikkokomennolla View | Show/Hide.

2. Varmista, että selainikkunassa on näkyvillä sivu, jonka linkit haluat lisätä Personal Toolbar -työkaluriville.

3. Lisääminen onnistuu raahaamalla hiirellä sivun osoitteen edessä oleva kuvake Personal Toolbar -työkaluriville. 

4. Lisää kurssin kotisivu http://appro.mit.jyu.fi/tyovaline/ linkkilistaan.

5. Tämän jälkeen sivulle siirtyminen pitäisi onnistua napsauttamalla luotua linkin kuvaketta. Kokeile kuvakkeen toimintaa!

6. Jos haluat järjestää linkkejäsi kansioihin, niin kansioita voit tehdä Personal Toolbar -työkaluriville hiiren oikean painikkeen avulla.

7. Muita kirjanmerkkejäsi (engl. Bookmarks) pääset järjestämään valikkokomennolla Bookmarks | Manage bookmarks avautuvasta ikkunasta.

Hakukoneet ja sanakirjat pikavalinnaksi

Hakukoneista ja validaattoreista voi tehdä helposti itselleen käteviä työkaluja suoraan työkalupalkkiin. Seuraavassa lyhyet ohjeet muutaman ns. bookmarklet- tai favelet-työkalun ottamiseksi käyttöön Internet Explorerissa ja Mozillassa.

1. Kokeile ensin seuraavan listan Google-linkin toimintaa. Linkki on tehty sellaiseksi, että sitä napsauttamalla näkyville tulee ikkuna, jossa kysytään Googlelle määrittävät hakusanat. Ikkunan hyväksymisen jälkeen näkyviin tulee kyselyn vastaus selainikkunaan.

2. Raahaa seuraavan listan linkit Links (IE) tai Personal Toolbar (Mozilla) -työkalupalkkiin. Raahaaminen onnistuu ottamalla hiiren vasemmalla painikkeella kiinni suoran linkkitekstistä ja viemällä se työkalupalkkiin. Kokeile työkalupalkkiin sijoitetun linkin toimintaa! Tarkoituksena on, että se toimii täsmälleen samalla tavoin kuin edellä testaamasi linkki. 

· Googlen hakusivu.

· NetMot Englanti -sanakirja (toimii vain yliopiston koneilta). 

· Netmot Ruotsi sanakirja (toimii vain yliopiston koneilta).

· Google Groups nyysihakusivu.

· Google Translate - Saksa Kääntää WWW-sivun saksasta englanniksi

· Google Translate - Espanja Kääntää WWW-sivun espanjasta englanniksi

· Dictionary.com
· Britannica.com
· Encyclopedia.com
· Merriam-Webster Dictionary
· IMDB elokuvatietokanta

· Google Images Kuvahaku

Nyysit (Usenet newsgroups)

Nyysit sisältävät ryhmiä, joissa voi keskustella kaikista mahdollisista aiheista hieman sähköpostin tapaan. Nyysit ovat Internetin vanhin ja suosituin maailmanlaajuinen keskustelupaikka, joka on ollut käytössä jo yli 20 vuotta. 

Nyysiryhmien avulla pääset keskustelemaan oman alasi asiantuntijoiden kanssa ja voit saada jopa vastauksia kysymyksiisi. Nyysikäyttäjät keksivät alunperin myös kokoelmat usein kysytyistä kysymyksistä ja niiden vastauksista eli FAQ:t (Frequently Asked Questions). Kurssilla on myös oma FAQ-palstansa, jossa on vastauksia kurssiin ja harjoitustyöhön liittyviin ongelmiin.

1. Tutustu aluksi nyysihierarkiaan ja erilaisiin nyysiryhmiin google groups -palvelun avulla. Mene aluksi osoitteeseen http://groups.google.fi/. Hiiren oikealla painikkeella saat avattua osoitteen toiseen selainikkunaan.

2. Google Groupsin etusivulla on näkyvillä keskusteluryhmäluokitus, mutta kätevin tapa käyttää Google Groupsia on etsimistoiminto. Etsimistoiminnon avulla on helppoa hakea näkyville itseään kiinnostavia keskusteluryhmiä. Kirjoita hakukenttään jokin harrastuksiisi tai opiskeluusi liittyvä suomen- tai englanninkielinen hakusana ja suorita haku.

3. Haun tuloksena tulee näkyville sivun yläreunaan aiheeseen liittyvät ryhmät. Ryhmien alapuolelle tulee näkyville hakusanaan liittyviä artikkeleita. Jos hakusanasi on yleinen, niin kannattaa tutustua ryhmän yleiseen sisältöön. Jos taas hait jotakin tiettyä asiaa, niin kannattaa lukea tarkemmin vastauksena suoraan tulleita artikkeleita. 

4. Käy tutustumassa erityisesti sfnet-hierarkiaan. 

5. Tutustu myös nyysien tilaamiseen ja lukemiseen erillisen nyysiohjelman avulla seuraavien ohjeiden mukaisesti. Nyysiohjelmia kannattaa käyttää, jos haluaa lukea aktiivisemmin nyysiryhmiä. Erillisellä ohjelmalla saa pois näkyvistä jo luetut viestit.

Nyysien lukeminen erillisellä nyysiohjelmalla

Selaimen mukana tulee erityisesti nyysien lukemiseen tarkoitettuja ohjelmia. Ohjelmien käyttöä neuvotaan tarkemmin seuraavissa ohjeissa.

1. Käynnistä Mozilla (Start|Programs|Mozilla|Mozilla) tai Internet Explorer.

2. Valitse Mozillasta kohta Window | Mail & Newsgroups tai IE:stä kohta Tools | Mail and News | Read News.

3. Voit joutua konfiguroimaan uutistenlukuohjelmaa hieman, joten anna ohjelman kysymät tiedot (newsgroup account, oma nimi ja sähköpostiosoite) ensimmäisen käytön yhteydessä (nyysipalvelin (news server): news.jyu.fi) 

4. Mozillassa uutisryhmät saat näkyville napauttamalla hiiren oikealla näppäimellä kohtaa N.j.fi (news.jyu.fi). Valitse esiin ponnahtavasta valikosta ylimmäinen vaihtoehto Subscribe. Odota, että selain saa yhteyden nyysipalvelimeen.

5. IE:ssä uutisryhmien pitäisi tulla näkyville automaattisesti, mutta jos näin ei käy, niin paina painiketta Newsgroups.

6. Etsi listasta sfnet-hierarkia (tai edellä löytämäsi mielenkiintoinen keskusteluryhmä) ja avaa se. Valitse muutama mielenkiintoinen ryhmä tilatuksi Subscribe-nappulan avulla. Valitse vielä jyu-hierarkiasta kurssin oma keskusteluryhmä jyu.opinnot.itk010 sekä jyu.test-ryhmä. Paina lopuksi alalaidasta Ok. Ikkuna sulkeutuu ja palaat edelliseen ikkunaan. 

7. Valitse hiiren vasemmalla painikkeella jokin tilaamistasi nyysiryhmistä. Jos selain kyselee jotakin otsikoiden (engl. header) downloadaamisesta niin valitse Ok.

8. Ruudun yläosaan ilmestyy lista ryhmässä olevista viesteistä ja viestiketjuista. Valitse jokin viesti niin näet sen sisällön alemmassa ruudussa.

9. Tutustu hieman ryhmissä käytävään keskusteluun. 

10. Testaa käyttämääsi nyysiohjelmaa lähettämällä jokin viesti jyu.test-ryhmään. Testiviestejä saa lähettää vain erityisesti niille tarkoitettuihin ryhmiin. 

11. Vilkaise millaisia viestejä on tullut jyu.opinnot.itk010-ryhmään. Kaikki kurssin postituslistalle tulevat viestit näkyvät suoraan kurssin nyysiryhmässä. Kaikki ryhmään lähetetyt viestit ohjataan myös postituslistalle. 

12. Ennen oikean nyysiviestinnän aloittamista kannattaa lukea seuraavat artikkelit. Lue nämä jos sinulle jää demojen lopuksi aikaa. Aiheesta puhutaan vielä myöhemmin netikettiä käsittelevällä luennolla. 

· Jaana Heino - Seitsemän ohjetta nyysseihin kirjoittajalle eli miten vaikutat kokeneelta vaikka olisitkin aloittelija
· Kai Puolamäki - Nettipoliisi FAQ.

Optima-verkkoympäristö opiskelussa

Optima on verkko-oppimisympäristösovellus, jota käytetään www-selaimella (esim. Mozilla, IE). Optimaa käytetään yliopistolla mm. materiaalin jakamiseen kursseilla (esim. massakurssien luentomateriaali, opiskelijoiden harjoitustöiden tallentaminen), perinteisillä kursseilla etäopiskeluvaiheen yhteisenä työskentely-ympäristönä (opetusharjoittelu, työskentely campuksen ulkopuolella, graduvaiheen tukiympäristö, verkko-opiskelu vaihto-opiskeluaikana), laitoksen sisäisenä tiedostuskanavana tai kokonaan verkossa tapahtuvan opiskelun työskentely-ympäristönä. 

Optima on suljettu opiskeluympäristö, jonne käyttäjät kirjautuvat omilla henkilökohtaisilla tunnuksillaan. Kirjautumistunnuksena käytetään ATK-keskuksen opiskelijoille myöntämää käyttäjätunnusta (tunnus@cc.jyu.fi) ja salasanaa. Jos et pääse tunnuksellasi optimaan sisään niin ilmoita käyttäjätunnuksesi demo-ohjaajalle, joka ilmoittaa ongelmalliset tunnukset kurssin opettajalle. 

Optima-tunnuksen saat käyttöösi silloin kun olet ilmoittautunut verkossa opiskeltavalle kurssille. Kursseille ilmoittaudutaan opetusta järjestävän laitoksen ohjeiden mukaan ja kurssien työtilat avautuvat sinulle kurssilla annetun aikataulun mukaan. 

Opiskelijana voit myös itsenäisesti käyttää Optimaa opiskelusi tukena, vaikka et vielä olisikaan kirjoilla varsinaisilla kursseilla, joissa Optimaa käytetään. Optimassa sinulla ovat opiskelukäytössäsi Oma kansio(1) ja Työpöytä(2). Omaan kansioon voit tallentaa omia tiedostojasi (levytilarajoitus!). Henkilökohtainen kansiosi näkyy vain sinulle ja on käytössäsi kaikkialla, missä voit käyttää Internet-yhteyttä. 

· Opiskelijan Optima-ohjeet http://www.discendum.com/doc/learning/instructions.htm 

· Ohjeita www-selainten asetuksista http://www.discendum.com/doc/learning/selainohjeet.html 

Tehtävät

Seuraavissa tehtävissä käsitelllään Optiman perusominaisuuksia. Tavoitteena on, että pystyt hyödyntämään eri kursseilla opettajan tavoitteiden mukaisesti ja siten, että osaat käyttää Optimaa viestinnän apuvälineenä eri tavoin. Mahdollisesti olet oppinut nämä ominaisuudet jo atk-keskuksen perehdyttämistilaisuusissa. Tässä tapauksessa voit jättää tehtävät väliin tai kerrata Optiman ominaisuuksia niiltä osin kun katsot tarpeelliseksi. Monissa Optiman toiminnoissa saat apua ohjelman käyttöön painamalla ympäristöstä löytyvää "?"-painiketta. Ohjeet-painikkeen avulla saat yleisempää informaatiota. Tätä kannattaa hyödyntää seuraavien demotehtävien suorittamisen aikana. Tehtävien punaisena lankana on kommunikaatio ja sen tukeminen. Näinollen ole tehtävien suorittamisen aikana yhteydessä naapurikoneen käyttäjään. Tehtävät suorittamalla yhdessä näette kuinka monipuolisella tavalla Optima voi tukea opiskelussa niin tärkeää kommunikaatiota. 

Demo alkaa ympäristöön kirjautumisella. Tämän jälkeen harjoitellaan tiedoston lataamista omalta tietokoneelta Optima-ympäristöön ja sen valittuun työtilaan. Toisena harjoituksena harjoitellaan linkin (www-osoitteen) lisäämistä osaksi työtilaa. Sitten harjoitellaan verkkokeskustelua sekä käyttäen viestit-ominaisuutta että reaaliaikaista keskustelua (chatia). Lopuksi on luontevaa harjoitella miten eri asioita voidaan poistaa, mutta luonnolliseti kaikista viimeisin kohta demossa on poistua Optimasta klikkamalla "Poistu" Optima-ikkunan oikeasta yläkulmasta. 

1. Ympäristöön kirjautuminen 

· Käynnistä uusi WWW-selainikkuna (mieluusti Microsoftin Internet Explorer) ja järjestä työpöytäsi ikkunat siten, että saat tehtävät näkymään yhtä aikaa toisen selainikkunan kanssa.

· Kirjoita uuden selainikkunan osoiteriville https://optima.jyu.fi ja klikkaa Enter. Huomaa, että osoitteen alkuosa kirjoitetaan https! 

Kirjautuessasi koneellasi ensimmäisen kerran saat Security Alert -ilmoituksen (Internet Explorer), joka ilmoittaa sertifikaatista. Voit jatkaa hyväksymällä sertifikaatin klikkaamalla "yes". 

[image: image5.jpg]DISCENDUM

Discendum Optima login

Type your user account and password below
User account
Password

sig crnaissla
Opfimassa 15.8.2002 2602




· Kun sinulla on ylläoleva näyttö, kirjoita tunnuksesi Login kenttään muodossa tunnus@cc.jyu.fi 

· Password-kenttään kirjoita salasanasi (sähköpostisi salasana). Klikkaa sitten hiirellä Kirjaudu sisään- painiketta. 

· Tämän jälkeen valitse ympäristöksi Tietokone ja tietoverkot-työvälineenä demossa JYU Informaatioteknologian tiedekunta.

2. Tiedostojen lataaminen kurssin työtilaan 

· Lisätään Optiman työtilaan joku teksti- tai kuvatiedosto kovalevyltäsi. Jos sellaista ei ole, kirjoita muutama virke Wordilla ja tallenna se kovalevylle RTF-muodossa ennen seuraavia kohtia.

· Valitse aluksi käyttäväksi työtilaksi ikkunan vasemman reunan Työtilat kohdasta ITK010 -04.

· Valitse tämän jälkeen hiirellä aktiiviseksi "materiaalit"-hakemisto, jonne tuot tiedoston seuraavien ohjeiden mukaisesti. 

· Valitse selainikkunan vasemmasta reunasta kohta "Uusi objekti".

· Kohdasta Ulkoiset objektit Valitse "Omalta tietokoneelta"

· Klikkaa Browse (suom. Selaa)-painiketta, jotta pääsisit selaamaan kovalevyjesi kansioita. 

· Etsi hiirellä selaamalla se tiedosto, jonka haluat ladata Optiman työtilaan. Kun olet löytänyt voit valita sen esimerkiksi kaksoisklikkaamalla tiedoston nimeä. Tämän jälkeen vahvista valintasi vielä klikkamalla Siirrä objekti tietokoneeltasi -painiketta. 

· Nyt Uusi objekti-näytössä voit anna objektille (l. tässä tapauksessa tiedostolle) avainsanat liittyen niihin asioihin mihinkä tiedosto liittyy. Lisäksi voit kertoa kerro kohdassa Ohjeet ja kuvaus lyhyt kuvaus tiedostosta. Aseta lisäksi kohtaan kommentit merkintä, jotta muut voivat kommentoida tuotostasi. Paina lopuksi OK. 

· Tarvittaessa voit vielä asettaa ladatulle tiedostolle luku- ja kirjoitusoikeudet, mutta sitä ei tarvitse demossa tehdä. Nyt voit klikkaamalla tiedoston nimeä vasemmalla varmistaa että tiedoston laataaminen työtilaan onnistui. 

· Tämän jälkeen pyydä naapurikoneen käyttäjää tarkistamaan, että tiedostosi on todella työtilassa. 

· Käy tutkimassa hieman muiden tuomia tiedostoja napsauttamalla tiedostoon johtavaa linkkiä. Selaimet saattavat avata tiedoston riippuen selaimesta ja tiedoston tyypistä. Tiedosto ilmestyy sitten Optima-ikkunan oikeaan laitaan tai kokonaan omaan ikkunaansa. 

· Käy kommentoimassa jonkin toisen työtilaan tuomaa tiedostoa napsauttamalla tiedostoon johtavan linkin perässä olevaa kuvaketta (vasen ikkuna). Tällöin linkin tai tiedoston tiedot tulevat näkyvillä oikeaan ikkunaan ja tietojen alapuolelta löytyy Lisää kommentti -painike. Kommentointia annettaessa linkki kenttä voi jäädä tyhjäksi tässä demossa, koska tässä kohtaa ei haluta viitata mihinkään erityiseen WWW-osoitteeseen. 

3. Linkin lisääminen osaksi työtilaa 

· Lisätään joku sinun mielestäsi mielenkiintoinen linkki osaksi työtilaa. 

· Valitse selainikkunan vasemmasta reunasta (ITK010-04 ja materiaalit-kohdan alta) kohta "Uusi objekti". 

· Kohdasta "Ulkoiset objektit" valitse "Linkki Internettiin"

· Kohtaan "Täällä voit luoda linkin osoitteesta" kirjoita WWW-osoite joka voisi olla naapurikoneen käyttäjälle mielenkiintoinen. 

· Aluksi valitaan miten linkin tulee toimia. Mahdollisuuksia ovat linkin avaaminen pääkehykseen, jolloin kohdetiedosto avataan Optima-kehyksen sisälle. Toinen mahdollisuus on avata linkki kokonaan uuteen ikkunaan, jolloin linkin napsauttaminen avaa kokonaan uuden selainikkunan.

· Tämän valinnan jälkeen Uusi ikkuna-valinnoissa anna linkille selkokieliseen nimen kenttään Objektin nimi. Kirjoita sitten Ohjeet tai kuvaus-kenttää ohjeet naapurikoneen käyttäjälle. Tämä voi olla esimerkiksi vapaasti muotoilemasi kommentointipyyntö, jolloin pyydät kommenttia tiettyistä sivuun sisältöön tms. liittyvästä asiasta.

· Klikkaa lopuksi Kommentit-valintaruutua ja paina lopuksi OK.

· Lopuksi on mahdollista asettaa kuten tiedostoja ladattaessa luku- ja kirjoitusoikeudet mutta sitä emme nyt demossa tee.

· Pyydä nyt naapurikoneen käyttäjää kommentoimaan linkkiäsi kuten ed. kohdassa.

4. Verkkokeskustelu keskustelualueella 

· Jotta saat varmasti viestit-ominaisuuden näkyviin, klikkaa ITK010-04 Optima-ikkunan vasemmasta reunasta ja sitten ylälaidasta valinta Työpöytä. 

· Klikkaa tämän jälkeen oikean ikkunan yläosasta sitten Lähetä Viesti-linkkiä, jos haluat lähettää viestin. Valistse keskustelualueeksi ITK010-harjoituskeskustelu. Kirjoita sitten viesti ja klikkaa lopuksi Lähetä. 

· Pyydä naapurikoneen käyttäjää lukemaan lähettämäsi viestisi napauttamalla oikeasta laidasta Viestit ja sitten viestisi aihe ja lukemisen jälkeen vastaamaan siihen painamalla Vastaa viestiin. 

5. Verkkokeskustelu käyttäen reaaliaikaista keskustelua (chatia) 

· Kokeile sitten Optiman keskustelu-ominaisuutta (chatia). Chattiin pääset klikkaamalla "Chat" Optima-ikkunan yläreunassa. Chat-ikkunan yläreunassa on yleisiä ohjeita Chatin rajoituksista. Näiden alapuolelta löytyy Chat-harjoitus -linkki, joka valitsee käyttävän "kanavan". Tämän jälkeen näet vasemmasta alalaidasta keitä kurssilaisista on kanavalla sillä hetkellä. 

· Kokeile lähettää viesti koko keskustelukanavalle.

· Kokeile käydä jonkin kanssa yksityistä keskustelua.

6. Tiedostojen ja muiden objektien poistaminen 

· Poistetaan lopuksi aiemmin työtilaan lisäämäsi tiedosto ja linkki. 

· Valitse työtila ja avaa siellä olevan tiedoston tiedot klikkaamalla tiedostolinkin perässä olevaa kuvaketta.

· Klikkaa sitten "Ratas ja jakoavain"-kuvaketta ja valitse oikean laidan Objektin hallintatyökalut -palkista Poista. 

· Näytölle ilmestyy keskelle poistettavan tiedoston nimi. Valitse se ensin ruksaamalla kenttä tiedoston nimen edessä ja paina OK-painiketta. 

7. Optima-demotehtävien lopuksi poistu Optimasta klikkamalla "Poistu" Optima-ikkunan oikeassa yläkulmassa.

Windows, Webmail ja Korppi
Tekstinkäsittelyn perusteita



· Luennot
· Demot
· Harjoitustyö
· Moniste
· Keskustelu
· Chat
· FAQ
· Linkit
· Kurssikysely
· Palaute
· Etäopiskelu
Windows, Webmail ja Korppi
Tekstinkäsittelyn perusteita
Kurssimateriaalien käyttäminen kaupallisiin tarkoituksiin tai opetusmateriaalina ilman lupaa on ehdottomasti kielletty!
http://appro.mit.jyu.fi/tyovaline/demot/demo2/ 

· Tietokone ja tietoverkot työvälineenä
· Demot
· Työkaluja kommunikointiin ja tiedonsiirtoon

